**З А П О В Е Д**

**№ РД-04-31**

**София, 15.02.2021г.**

На основание чл.3, ал.4 от Устройствения правилник на областните дирекции “Земеделие”, в сила от 26.01.2010г., издаден от Министерството на земеделието и храните, обн. ДВ. бр.7/26.01.2010г., посл. изм. обн. ДВ., бр. 9/02.02.2021г., чл. 56м, ал.4 от Правилника за прилагане на Закона за собствеността и ползването на земеделски земи /ППЗСПЗЗ/ и одобрен от министъра на земеделието, храните и горите протокол от 07.01.2021г. на тръжната комисия, назначена със Заповед №РД-04-3/05.01.2021г. на директора на Областна дирекция „Земеделие”- София област от проведения търг с тайно наддаване по реда на чл.27, ал.8 от ЗСПЗЗ, за имоти - частна държавна собственост /незаети със сгради и съоръжения или прилежащи площи към тях на организациите по §12 и §29 от ПЗР на ЗИД на ЗСПЗЗ/, негодни за земеделско ползване и неподлежащи на възстановяване на територията на Софийска област и писмо с изх. №66-2925/04.02.2021г. от Министерство на земеделието, храните и горите,

**Н А Р Е Ж Д А М :**

След проведен търг, открит със Заповед № РД-04-246/01.12.2020г. на директора на ОД „Земеделие“ – София област **не се извършва класиране на кандидати** участвали за придобиване право на собственост по реда на чл.27, ал.8 от ЗСПЗЗ, чрез покупко-продажба на поземлен имот е идентификатор 56407.500.2138, с площ 0,863 дка, находящ се в землището на гр. Пирдоп, община Пирдоп, Софийска област.

При подаване на заявление за участие в търга, открит със Заповед № РД-04-246/01.12.2020г. на директора на ОД „Земеделие“ – София област, заявителите Б. Биволаров и С. Самарджиева не са приложили декларации за обстоятелствата по чл.56к, ал.11 от ППЗСПЗЗ и същите не са допуснати до участие в търга, съгласно одобрен от министъра на земеделието, храните и горите, протокол от 07.01.2021г. на тръжната комисия, назначена със Заповед №РД-04-3/05.01.2021г. на директора на Областна дирекция „Земеделие”- София област.

Настоящата заповед да се публикува на интернет страницата на Министерство на земеделието, храните и горите и на ОД „Земеделие“ – София област при спазване изискванията на Закона за защита на личните данни.

Заповедта да се съобщи на участниците в търга по реда на АПК в 3-дневен срок от издаването й.

Настоящата заповед подлежи на обжалване по реда на АПК в 14-дневен срок от съобщаването й.

**АНТОНИЯ СТОИМЕНОВА /П/**

*Директор на*

*Областна дирекция „Земеделие”*

*София област*